pythainlp/thaigov-v2-corpus-22032023 huggingface dataset:
วันพฤหัสบดีที่ 2 กุมภาพันธ์ 2566
02/02/2566
บอร์ดอีวี เคาะแพคเกจส่งเสริมลงทุนอุตสาหกรรมแบตเตอรี่อีวี อัดวงเงิน 24,000 ล้านบาท รองรับการเป็นฐานการผลิตแบตฯ เทคโนโลยีระดับเซลล์ (Cell)
บอร์ดอีวี เคาะแพคเกจส่งเสริมลงทุนอุตสาหกรรมแบตเตอรี่อีวี อัดวงเงิน 24,000 ล้านบาท รองรับการเป็นฐานการผลิตแบตฯ เทคโนโลยีระดับเซลล์ (Cell)
วันนี้ (2 กุมภาพันธ์ 2566) นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ในฐานะประธานคณะกรรมการนโยบายยานยนต์ไฟฟ้าแห่งชาติได้ร่วมประชุมคณะกรรมการนโยบายยานยนต์ไฟฟ้าแห่งชาติ (บอร์ดอีวี) ครั้งที่ 1/2566 พร้อมด้วยผู้บริหารระดับสูงของหน่วยงานที่เกี่ยวข้อง ได้แก่ กระทรวงการคลัง สำนักงานคณะกรรมการส่งเสริมการลงทุน กระทรวงคมนาคม กระทรวงพลังงาน และกระทรวงอุตสาหกรรม โดยวาระสำคัญของการประชุมครั้งนี้ เป็นการพิจารณามาตรการสนับสนุนการผลิตแบตเตอรี่เพื่อส่งเสริมให้เกิดฐานการผลิตยานยนต์ไฟฟ้าอย่างครบวงจรในประเทศไทย
นายสุพัฒนพงษ์ เปิดเผยว่า ขณะนี้ ประเทศไทยได้รับความสนใจจากผู้ผลิตแบตเตอรี่ยักษ์ใหญ่ระดับโลกในการมาลงทุนสร้างโรงงานผลิตแบตเตอรี่อีวีในประเทศ เพราะปัจจัยบวกหลายประการ เช่น 1) ภาครัฐได้กำหนดเป้าหมายการผลิตรถยนต์ไฟฟ้าตามนโยบาย [emailprotected] หรือ การผลิตร้อยละ 30 ในปี 2030 (พ.ศ. 2573) ที่ชัดเจนและออกมาตรการส่งเสริมในด้าน Demand-Supply อย่างต่อเนื่อง ทำให้นักลงทุนเกิดความมั่นใจมากขึ้น
2) ตลาดรถยนต์ไฟฟ้าในประเทศมีการเติบโตอย่างก้าวกระโดด จากมาตรการให้เงินสนับสนุนการใช้รถยนต์ไฟฟ้าซึ่งบอร์ดอีวีได้อนุมัติไปเมื่อปีที่แล้ว และ 3) การที่ผู้ผลิตรถยนต์จากค่ายจีน และค่ายยุโรป ซึ่งเป็นลูกค้ารายใหญ่ของผู้ผลิตแบตเตอรี่ได้มีการลงทุนผลิตรถยนต์ไฟฟ้าในประเทศไทยแล้ว
โดยการประชุมบอร์ดอีวีนัดนี้ ได้เห็นชอบในหลักการของมาตรการสนับสนุนการผลิตแบตเตอรี่ด้วยการให้สิทธิประโยชน์ด้านภาษีสรรพสามิตจากร้อยละ 8 ลดเหลือร้อยละ 1 รวมทั้ง มาตรการที่สำคัญคือ การให้เงินสนับสนุนวงเงิน 24,000 ล้านบาท สำหรับการผลิตแบตเตอรี่ระดับเซลล์ในประเทศไทย ซึ่งเป็นส่วนประกอบสำคัญในการผลิตแบตแตอรี่ของรถยนต์ไฟฟ้า โดยเงินสนับสนุนจะขึ้นกับขนาดของโรงงานผลิตแบตเตอรี่และความจุพลังงานจำเพาะของแบตเตอรี่ สำหรับโรงงานผลิตแบตเตอรี่ขนาดต่ำกว่า 8 GWh จะได้รับเงินสนับสนุนระหว่าง 400-600 บาท/kWh หากเป็นโรงงานผลิตแบตเตอรี่ขนาดสูงกว่า 8 GWh จะได้รับเงินสนับสนุนระหว่าง 600-800 บาท/kWh โดยเนื่องจาก วงเงินงบประมาณมีจำนวนจำกัด การให้เงินสนับสนุนจะอยู่บนหลักการ “ลงทุนผลิตก่อน ได้รับเงินสนับสนุนก่อน” โดยเงินสนับสนุนที่ภาครัฐให้กับผู้ผลิตแบตเตอรี่จะช่วยให้ต้นทุนการผลิตของรถยนต์ไฟฟ้าถูกลง ส่งผลให้รถยนต์ไฟฟ้าขายในตลาดมีราคาถูกลงด้วย
นอกจากนี้ บอร์ดอีวีได้มีการพิจารณาประเด็นสำคัญ เช่น มาตรการขับเคลื่อนการผลิตรถยนต์เครื่องยนต์สันดาปภายใน (ICE) ซึ่งเป็นรถยนต์กลุ่มใหญ่ของประเทศ ให้สามารถเปลี่ยนผ่านไปสู่การผลิตรถยนต์ที่ขับเคลื่อนด้วยพลังงานไฟฟ้าได้ การจัดตั้งคณะอนุกรรมการที่ดูแลเรื่องการดัดแปลงรถยนต์ใช้แล้วเป็นรถยนต์ไฟฟ้า (EV Conversion) รวมทั้ง รับทราบความคืบหน้าของการส่งเสริมการใช้รถยนต์ไฟฟ้าของภาครัฐ ซึ่งในขณะนี้ ระเบียบสามารถเปิดให้หน่วยงานราชการจัดซื้อรถยนต์ไฟฟ้าเพื่อใช้ในหน่วยงานได้แล้ว ซึ่งมาตรการส่งเสริมในด้าน Demand-Supply เหล่านี้ ประกอบกับมาตรการสนับสนุนการสร้างสถานีอัดประจุไฟฟ้า (Charging Station)
จะเป็นส่วนสำคัญที่ขับเคลื่อนให้อุตสาหกรรมยานยนต์ไทยสามารถเปลี่ยนผ่านไปสู่การเป็นฐานการผลิตยานยนต์ไฟฟ้าที่สำคัญแห่งหนึ่งของโลกได้
---------------------------------------
วันศุกร์ที่ 3 กุมภาพันธ์ 2566
กรมทางหลวงขยาย 4 ช่องจราจร ทล.3222 ตำบลชำผักแพว - ตำบลชะอม จังหวัดสระบุรี แล้วเสร็จ
.....
กรมทางหลวง (ทล.) กะรทรวงคมนาคม โดยสำนักก่อสร้างทางที่ 1 ได้ดำเนินโครงการก่อสร้างขยายทางหลวงหมายเลข 3222 สาย อำเภอแก่งคอย - อำเภอบ้านนา ตอน ตำบลชำผักแพ้ว - ตำบลชะอม แล้วเสร็จ ในพื้นที่ อำเภอแก่งคอย จังหวัดสระบุรี ให้เป็น 4 ช่องจราจรตลอดทั้งสายทาง ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายทางหลวง เพื่อเพิ่มความคล่องตัวในการเดินทางและสนับสนุนการคมนาคมขนส่งให้สมบูรณ์สอดคล้องกับยุทธศาสตร์ชาติ 20 ปี ตลอดจนพัฒนาทางหลวงให้มีมาตรฐานที่ดีขึ้น และเพิ่มประสิทธิภาพในการรองรับปริมาณจราจรที่มีแนวโน้มสูงขึ้น ตลอดจนสนับสนุนด้านการขนส่งของอุตสาหกรรมซีเมนต์ และลดระยะเวลาในการเดินทางระหว่าง จังหวัดสระบุรี และ จังหวัดนครนายก ทั้งนี้ ทล. จึงได้ดำเนินการขยายทางหลวงหมายเลข 3222 สาย อำเภอแก่งคอย - อำเภอบ้านนา ตอน ตำบลชำผักแพว - ตำบลชะอม จากเดิมขนาด 2 ช่องจราจร ให้เป็นขนาด 4 ช่องจราจร (ไป - กลับ ข้างละ 2 ช่องจราจร) ระหว่าง กม. ที่ 12+890 - 24+500 ระยะทางประมาณ 11.61 กิโลเมตร วงเงินงบประมาณ 573.474 ล้านบาท ตามมาตรฐานชั้นทางพิเศษ มีผิวทางเป็นแอสฟัลต์คอนกรีต ช่องจราจรกว้างช่องละ 3.50 เมตร ไหล่ทางกว้าง 2.50 เมตร เกาะกลางเป็นแบบยกดินถมและแบบคอนกรีตแบริเออร์ พร้อมติดตั้งไฟฟ้าแสงสว่างและอุปกรณ์อำนวยความปลอดภัย ซึ่งจะทำให้สายทางนี้มีขนาด 4 ช่องจราจรต่อเนื่องตลอดสายทางอย่างสมบูรณ์
ทั้งนี้ การดำเนินโครงการจะช่วยเพิ่มประสิทธิภาพโครงข่ายทางหลวงในการเชื่อมต่อการคมนาคมขนส่งของภาคอุตสาหกรรมในพื้นที่ภาคตะวันออกเฉียงเหนือ ภาคกลาง และภาคตะวันออกให้มีความคล่องตัวและมีความปลอดภัยมากยิ่งขึ้น ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ”ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน ทล. โทร 1586 (โทรฟรีทุกเครือข่ายตลอด 24 ชั่วโมง)
วันศุกร์ที่ 3 กุมภาพันธ์ 2566
03/02/2566
นายกฯ กล่าวปราศรัยเนื่องในวันทหารผ่านศึก 3 กุมภาพันธ์ 2566 ยกย่องเชิดชูเกียรติ วีรกรรมอันยิ่งใหญ่ของทหารผ่านศึก ที่ร่วมแรงร่วมใจปกป้องเอกราช-อธิปไตยของชาติ
นายกฯ กล่าวปราศรัยเนื่องในวันทหารผ่านศึก 3 กุมภาพันธ์ 2566 ยกย่องเชิดชูเกียรติ วีรกรรมอันยิ่งใหญ่ของทหารผ่านศึก ที่ร่วมแรงร่วมใจปกป้องเอกราช-อธิปไตยของชาติ ด้วยความกล้าหาญและเสียสละ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (3 กุมภาพันธ์ 2566) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก กล่าวคำปราศรัยเนื่องในวันทหารผ่านศึก วันที่ 3 กุมภาพันธ์ 2566 ดังนี้
พี่น้องทหารผ่านศึก และครอบครัวทหารผ่านศึก ที่รักทุกท่าน เนื่องในโอกาสที่วันทหารผ่านศึก ได้เวียนมาบรรจบครบรอบอีกวาระหนึ่ง ในวันที่ 3 กุมภาพันธ์ ศกนี้ ในฐานะนายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก ขอส่งความระลึกถึงและความปรารถนาดีมายังพี่น้องทหารผ่านศึก ครอบครัวทหารผ่านศึก ทหารนอกประจำการ รวมทั้งผู้ที่กำลังปฏิบัติหน้าที่ในการปกป้องอธิปไตยและรักษาความมั่นคงของชาติในทุกพื้นที่ทั่วประเทศ
พี่น้องทหารผ่านศึกที่รักทุกท่าน ในอดีตที่ผ่านมา ท่านทั้งหลายได้ร่วมแรงร่วมใจกันปกป้อง      เอกราชและอธิปไตยของชาติ ด้วยความกล้าหาญและเสียสละ จนทำให้ประเทศไทยของเราคงความเป็นไทมาได้จนถึงทุกวันนี้ ซึ่งนับเป็นวีรกรรมอันยิ่งใหญ่ที่สมควรได้รับการยกย่องและเชิดชูเกียรติเป็นอย่างยิ่ง
ในปี พ.ศ. 2565 ที่ผ่านมา องค์การสงเคราะห์ทหารผ่านศึก ได้มีการปรับเพิ่มวงเงินสงเคราะห์ให้สอดคล้องกับภาวะเศรษฐกิจและค่าครองชีพที่สูงขึ้น รวมทั้งพัฒนาระบบงานสงเคราะห์ในหลายด้าน โดยการนำเทคโนโลยีสารสนเทศมาใช้ในการให้บริการ เพื่อเป็นการยกระดับฐานะความเป็นอยู่ของทหารผ่านศึกและครอบครัวให้มีคุณภาพชีวิตที่ดีขึ้นและสามารถดำรงชีพอยู่ในสังคมอย่างมีความสุข
ขอให้ท่านทั้งหลายมีกำลังใจอันเข้มแข็งในการประพฤติปฏิบัติตนเป็นพลเมืองที่ดี มีความขยันหมั่นเพียรในการประกอบอาชีพ มีความสมัครสมานสามัคคี และยึดมั่นในสถาบันชาติ ศาสนา พระมหากษัตริย์ เพื่อสร้างความเข้มแข็ง ความเจริญก้าวหน้าให้กับประเทศชาติของเราตลอดไป
ในโอกาสวันทหารผ่านศึก ขออาราธนาคุณพระศรีรัตนตรัย และสิ่งศักดิ์สิทธิ์ทั้งหลายในสากลโลก พลานุภาพแห่งองค์พระสยามเทวาธิราช อีกทั้งเดชะพระบารมีแห่งพระบาทสมเด็จพระเจ้าอยู่หัว                และสมเด็จพระนางเจ้าฯ พระบรมราชินี ได้โปรดดลบันดาลประทานพรให้พี่น้องทหารผ่านศึก ครอบครัวทหารผ่านศึก ทหารนอกประจำการ ตลอดจนผู้ที่กำลังปฏิบัติหน้าที่ในการป้องกันประเทศอยู่ในขณะนี้ จงประสบแต่ความสุขความเจริญ มีสุขภาพพลานามัยที่แข็งแรงสมบูรณ์ เป็นกำลังที่เข้มแข็งเพื่อปกป้องเอกราชและอธิปไตยของชาติ ให้มั่นคงถาวรสืบไป
วันพุธที่ 22 กุมภาพันธ์ 2566
22/02/2566
​กรมการกงสุลเพิ่มประสิทธิภาพบริการงานสัญชาติและนิติกรณ์เอกสาร เปิดบริการสำนักงาน ณ ศูนย์การค้า เอ็มบีเค เซ็นเตอร์ เต็มรูปแบบตั้งแต่ 1 มี.ค. เป็นต้นไป
​กรมการกงสุลเพิ่มประสิทธิภาพบริการงานสัญชาติและนิติกรณ์เอกสาร เปิดบริการสำนักงาน ณ ศูนย์การค้า เอ็มบีเค เซ็นเตอร์ เต็มรูปแบบตั้งแต่ 1 มี.ค. เป็นต้นไป และปิดบริการที่สถานีใต้ดิน MRT คลองเตย 25 ก.พ. นี้
วันที่ 22 กุมภาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กรมการกงสุล กระทรวงการต่างประเทศ ได้ดำเนินการเพิ่มประสิทธิภาพการให้บริการของสำนักงานสัญชาติและนิติกรณ์เพื่อรองรับความต้องการประชาชนในการรับรองเอกสารที่เกี่ยวข้องกับต่างประเทศมากขึ้น โดยได้เปิดสำนักงานสัญชาติและนิติกรณ์ ปทุมวัน อย่างเต็มรูปแบบตั้งแต่วันที่ 1 มี.ค. 66 เป็นต้นไป โดยตั้งอยู่ใกล้กับสำนักงานหนังสือเดินทาง ปทุมวัน ณ บริเวณชั้น 5 ศูนย์การค้า เอ็มบีเค เซ็นเตอร์
ทั้งนี้ สำนักงานสัญชาติและนิติกรณ์ ปทุมวัน จะรองรับการให้บริการของทั้งชาวไทยและต่างชาติในพื้นที่กรุงเทพฯ ชั้นใน ด้วยพื้นที่บริการที่กว้างขวางและการเดินทางที่สะดวกด้วยระบบขนส่งทั้งรถไฟฟ้า รถประจำทาง และรถยนต์ส่วนตัว
น.ส.ไตรศุลี กล่าวว่า จากการเปิดบริการที่ปทุมวันเต็มรูปแบบแล้ว กรมการกงสุล จะปิดบริการสำนักงานสัญชาติฯ ที่สถานีรถไฟฟ้าใต้ดิน MRT คลองเตย ตั้งแต่วันที่ 25 ก.พ. 66 เป็นต้นไป ซึ่งก่อนปิดจะรับการยื่นนิติกรณ์เอกสาร ในวันที่ 22 ก.พ. 66 เป็นวันสุดท้าย และจ่ายเอกสารคืนในวันที่ 24 ก.พ. 66 เป็นวันสุดท้าย หากพ้นเวลาดังกล่าวประชาชนที่ยื่นนิติกรณ์เอกสารไว้ สามารถรับเอกสารคืนได้ที่สำนักงานสัญชาติฯ ปทุมวัน
ทั้งนี้ สำนักงานสัญชาติฯ ปทุมวัน จะตั้งอยู่ ณ ศูนย์การค้าเอ็มบีเค เซ็นเตอร์ ชั้น 5 โซน A (เลขที่ 5A-12 และ 5A-13) ให้บริการ ระหว่างเวลา 10.00 - 16.30 น. (ยกเว้นวันหยุดราชการ) ประชาชนสามารถสอบถามข้อมูลเพิ่มเติมเกี่ยวกับการให้บริการสำนักงานสัญชาติฯ แห่งใหม่ได้ที่ 08 3530 9126
วันพุธที่ 22 กุมภาพันธ์ 2566
22/02/2566
ผู้ตรวจฯ สมพล ลงพื้นที่ตรวจราชการ จันทบุรี
นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่ตรวจราชการ จันทบุรี
เมื่อวันที่ 21 กุมภาพันธ์ 2566 เวลา 09.00 น. ผู้ตรวจราชการกระทรวงอุตสาหกรรม (นายสมพล โนดไธสง) ตรวจราชการกรณีปกติ รอบที่ 1 ประจำปีงบประมาณ พ.ศ. 2566 ณ สำนักงานอุตสาหกรรมจังหวัดจันทบุรี (สอจ.จันทบุรี) มีอุตสาหกรรมจังหวัดจันทบุรี (นางสาวกาญจนา ทัพป้อม) หัวหน้ากลุ่มต่างๆ และเจ้าหน้าที่ สอจ.จันทบุรี เข้าร่วมรับการตรวจราชการในครั้งนี้ ทั้งนี้ ผู้ตรวจฯ นายสมพล ได้เน้นย้ำให้ทุกคน ดำเนินการตาม MIND ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้
พร้อมให้ข้อเสนอแนะในการปฏิบัติงาน โดยเฉพาะเรื่องร้องเรียน ซึ่งเมื่อได้ตรวจสอบข้อเท็จจริง พบการกระทำผิดโดยได้สั่งการตามมาตรา 37 ตาม พ.ร.บ. โรงงาน แล้ว จะต้องลงพื้นที่ติดตามผลการสั่งการตามระยะเวลาที่กำหนด และรายงานหน่วยงานที่เกี่ยวข้อง ตลอดจนแจ้งผู้ร้องทราบ รวมทั้งรับฟังข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดจันทบุรี หอการค้าจังหวัดจันทบุรี
ทั้งนี้ ผตร.อก. (นายสมพล โนดไธสง) ได้มอบป้ายแก่สถานประกอบการที่ได้รับรองมาตรฐานอุตสาหกรรมเอส (มอก.เอส) จำนวน 2 ราย ให้แก่ 1. บริษัท เอสโฟร์ ซีเคียวริตี้ ซาวด์ซิสเต็มเซอร์วิส จำกัด ประกอบกิจการ ติดตั้งกล้องวงจรปิด ระบบเสียงห้องประชุม 2. วิสาหกิจชุมชนเกษตรเพื่อสุขภาพบ้านปัทวี ประกอบกิจการ ผลิตน้ำมังคุด
วันพุธที่ 22 กุมภาพันธ์ 2566
นายบัญญัติ คันธา รองอธิบดีกรมการขนส่งทางบก เป็นประธานในพิธีเปิดการประชุมเชิงปฏิบัติการเกี่ยวกับการจัดให้มีบุคคลากรจัดการด้านความปลอดภัยในการขนส่ง (Transport Safety Manager : TSM)
...
นายบัญญัติ คันธา รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เป็นประธานในพิธีเปิดการประชุมเชิงปฏิบัติการเกี่ยวกับการจัดให้มีบุคคลากรจัดการด้านความปลอดภัยในการขนส่ง (Transport Safety Manager :TSM) ซึ่งมีคณะผู้เชี่ยวชาญประเทศญี่ปุ่น (JICA Expert Team) ผู้แทนจาก JICA ประเทศไทย คณะผู้แทนหน่วยงานที่เกี่ยวข้องจากศูนย์ปฏิบัติการความปลอดภัยคมนาคมสำนักงานนโยบายและแผนการจราจร คณะผู้บริหารและบุคลากรของกรมการขนส่งทางบก เข้าร่วมประชุมดังกล่าว ทั้งนี้ เพื่อเป็นการแลกเปลี่ยนประสบการณ์ในการบริหารจัดการด้านความปลอดภัยของรถในเชิงพาณิชย์ รวมถึงรับทราบแนวทางในการจัดให้มีบุคลากรจัดการด้านความปลอดภัยในการขนส่งตามแนวทางของประเทศไทยและญี่ปุ่น และเพื่อให้บุคลากรจัดการด้านความปลอดภัยในการขนส่ง หรือ TSM นำไปประยุกต์ใช้ในการดำเนินการในส่วนที่เกี่ยวข้อง เพื่อพัฒนาการดำเนินการด้านความปลอดภัยในการขนส่งทางถนนต่อไป
วันพุธที่ 22 กุมภาพันธ์ 2566
​วธ. เดินหน้าปลูกฝัง “ต้านทุจริต” ให้เครือข่ายเฝ้าระวังและป้องกันการทุจริตทั่วประเทศ ร่วมสร้างสังคม สร้างวัฒนธรรม มีพฤติกรรมซื่อสัตย์สุจริต มีประสิทธิภาพและประสิทธิผล
​วธ. เดินหน้าปลูกฝัง “ต้านทุจริต” ให้เครือข่ายเฝ้าระวังและป้องกันการทุจริตทั่วประเทศ ร่วมสร้างสังคม สร้างวัฒนธรรม มีพฤติกรรมซื่อสัตย์สุจริต มีประสิทธิภาพและประสิทธิผล เกิดภาพลักษณ์ที่ดีต่อกระทรวงวัฒนธรรมต่อไป
วธ. เดินหน้าปลูกฝัง “ต้านทุจริต” ให้เครือข่ายเฝ้าระวังและป้องกันการทุจริตทั่วประเทศ ร่วมสร้างสังคม สร้างวัฒนธรรม มีพฤติกรรมซื่อสัตย์สุจริต มีประสิทธิภาพและประสิทธิผล เกิดภาพลักษณ์ที่ดีต่อกระทรวงวัฒนธรรมต่อไป
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดการอบรมเครือข่ายเฝ้าระวังและป้องกันการทุจริต กระทรวงวัฒนธรรม โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการเเละเจ้าหน้าที่เข้าร่วม ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์ กระทรวงวัฒนธรรม และสำนักงานวัฒนธรรมจังหวัดทั่วประเทศ (ผ่านระบบ Zoom Meeting)
นางยุพา กล่าวว่า การอบรมฯ ครั้งนี้ ได้รับเกียรติจากนายสมพงษ์ ตะโกพ่วง และนายภูมิภากร ภูมิวัฒน์ จาก สำนักงาน ป.ป.ช. วิทยากรผู้ทรงคุณวุฒิ ที่มีความรู้ ความเชี่ยวชาญ และประสบการณ์ มาถ่ายทอดความรู้ และเสริมสร้างประสบการณ์แก่ผู้เข้ารับการอบรม 318 คน ประกอบด้วย ข้าราชการของสำนักงานปลัดกระทรวงวัฒนธรรม (สป.วธ.) ทั้งในส่วนกลางและส่วนภูมิภาค สำนักงานรัฐมนตรี รวมถึงเครือข่ายของ วธ. ทั่วประเทศ ผ่านระบบ Zoom Meeting ซึ่งการอบรมดังกล่าว เป็นการนำหลักสูตรต้านทุจริตศึกษา (Anti - Corruption Education) มาปรับใช้ในการอบรมของหน่วยงาน เพื่อสร้างความรู้ ความเข้าใจ สามารถคิดแยกแยะประโยชน์ส่วนตนและประโยชน์ส่วนรวม มีพฤติกรรมที่ไม่ยอมรับและไม่ทนต่อการทุจริต ควบคู่กับการส่งเสริมการมีส่วนร่วมต่อต้านการทุจริตและประพฤติมิชอบให้กับเครือข่ายของวธ. สร้างเสริมให้เครือข่ายฯ เกิดความเชื่อมั่นและศรัทธาต่อการป้องกันและปราบปราบการทุจริตในภาครัฐ รวมถึงให้ความร่วมมือในการสร้างสังคม สร้างวัฒนธรรม และพฤติกรรมที่ซื่อสัตย์สุจริต
ปลัด วธ. กล่าวอีกว่า วธ. ให้ความสำคัญและดำเนินการด้านการป้องกันและปราบปรามการทุจริต การป้องกันผลประโยชน์ทับซ้อนในภาครัฐทุกระดับ โดยที่ผ่านมาวธ. ได้มุ่งสร้างความรู้ ความเข้าใจ สร้างจิตสำนึกการเป็นพลเมืองที่ดี มีวัฒนธรรมสุจริต ไม่เพิกเฉยต่อการทุจริต มีส่วนร่วมในการต่อต้านการทุจริตทุกรูปแบบ จัดอบรมเครือข่ายเฝ้าระวังและป้องกันการทุจริตทั่วประเทศมาอย่างต่อเนื่อง รวมถึงจัดกิจกรรมโครงการต่างๆ ด้านการต่อต้านทุจริต อาทิ การประกวด ‘ต่อต้านการทุจริตผ่านศิลปะการแสดงพื้นบ้านไทยประยุกต์’ ประจำปี 2565 ตลอดจนส่งเสริม สนับสนุนให้เครือข่ายของวธ. สามารถนำความรู้ไปปรับใช้ให้เหมาะสมของแต่ละพื้นที่ ให้มีประสิทธิภาพและประสิทธิผล เกิดภาพลักษณ์ที่ดีต่อกระทรวงวัฒนธรรมต่อไป
วันพุธที่ 22 กุมภาพันธ์ 2566
รฟม. จัดการประชุมกลุ่มย่อย (การประชุมเพื่อพิจารณารูปแบบโครงการ) งานจ้างที่ปรึกษาเพื่อศึกษาทบทวนรายละเอียดความเหมาะสม ปรับปรุงแบบ โครงการระบบขนส่งมวลชนจังหวัดภูเก็ต ระยะที่ 1
ช่วงท่าอากาศยานนานาชาติภูเก็ต - ห้าแยกฉลอง และส่วนต่อขยายไปท่าฉัตรไชย
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมร่วมกับกลุ่มบริษัทที่ปรึกษา FSPKT2 จัดการประชุมกลุ่มย่อย (การประชุมเพื่อพิจารณารูปแบบโครงการ) งานจ้างที่ปรึกษาเพื่อศึกษาทบทวนรายละเอียดความเหมาะสม ปรับปรุงแบบ โครงการระบบขนส่งมวลชนจังหวัดภูเก็ต ระยะที่ 1 ช่วงท่าอากาศยานนานาชาติภูเก็ต - ห้าแยกฉลอง และส่วนต่อขยายไปท่าฉัตรไชย ระหว่างวันที่ 20 - 21 กุมภาพันธ์ 2566 ณ จังหวัดภูเก็ต
ทั้งนี้ การประชุมดังกล่าวแบ่งออกเป็น 3 กลุ่มย่อย ตามกลุ่มของผู้มีส่วนได้เสียในพื้นที่ตามแนวเส้นทางของโครงการฯ และบริเวณใกล้เคียง เพื่อให้ผู้มีส่วนได้เสียได้รับทราบข้อมูลอย่างทั่วถึง อาทิ แนวเส้นทาง รูปแบบโครงสร้าง ทางเลือกระบบเทคโนโลยีรถไฟฟ้า การดำเนินงานด้านการมีส่วนร่วมของประชาชน และแผนการดำเนินงานในขั้นต่อไป เป็นต้น พร้อมทั้งเปิดโอกาสให้ผู้เข้าร่วมประชุมได้ร่วมแสดงความคิดเห็น ข้อเสนอแนะอันเป็นประโยชน์ต่อโครงการฯ เพื่อรวบรวมข้อคิดเห็นดังกล่าวนำไปพิจารณาปรับปรุงผลการศึกษา ให้มีความครบถ้วนสมบูรณ์ สอดคล้องตามระบบเทคโนโลยีรถไฟฟ้าที่เหมาะสมต่อไป
วันพุธที่ 22 กุมภาพันธ์ 2566
​กระทรวงเกษตรฯ มุ่งสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก
​กระทรวงเกษตรฯ มุ่งสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมกลุ่มย่อย คณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก ณ ห้องประชุมกระทรวงเกษตรและสหกรณ์ 1403 โดยที่ประชุมได้หารือ ร่าง โครงการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อแก้ไขปัญหาการปลูกพืชที่ไม่เหมาะสมกับศักยภาพของพื้นที่ สร้างความมั่นคงทางด้านพลังงานของประเทศ เพิ่มรายได้ให้กับเกษตรกรด้วยการผลิตพืชพลังงานตามแนวคิดโมเดลเศรษฐกิจ BCG ซึ่งผลที่คาดว่าจะได้รับคือ เกิดธุรกิจต่อเนื่องของเกษตรกรในชุมชน เกิดการจ้างงานในท้องถิ่น ภาครัฐสามารถลดค่าใช้จ่ายในการช่วยเหลือเกษตรกร ด้วยการสนับสนุนให้เกษตรกรมีรายได้จากการปลูกพืชพลังงานเพื่อรองรับความต้องการสำหรับผลิตเป็นไฟฟ้าและพลังงานความร้อนตามหลักตลาดนำการผลิต เป็นต้น
วันพุธที่ 22 กุมภาพันธ์ 2566
22/02/2566
ผู้ตรวจฯ ทาวัน ขับเคลื่อนนโยบาย MIND “ปั้นอุตสาหกรรมคู่ชุมชน” ลงพื้นที่บริษัท แวกซ์ กาเบ็จฯ และตรวจเยี่ยมโรงงานผลิตโอ่งมังกรราชบุรี
นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่บริษัท แวกซ์ กาเบ็จฯ และตรวจเยี่ยมโรงงานผลิตโอ่งมังกรราชบุรี
เมื่อวันที่ 20 กุมภาพันธ์ พ.ศ. 2566 เวลา 17.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรมและนายอานันท์ ฟักสังข์ อุตสาหกรรมจังหวัดราชบุรี พร้อมด้วยข้าราชการเจ้าหน้าที่สำนักงานอุตสาหกรรมจังหวัดราชบุรี ลงพื้นที่ตรวจเยี่ยมให้คำแนะนำบริษัท กรไทย จำกัด เป็นผู้ผลิตและจำหน่ายสินค้าเกี่ยวกับอาหารและเครื่องดื่ม เช่น ครีมเทียม กะทิผง ขิงผง เป็นต้น บริษัทได้ดำเนินกิจการมากว่า 35 ปี โดยมุ่งเน้นใช้วัตถุดิบจากเกษตรกรภายในประเทศ (Local Supply Chain) เพื่อลดการนำเข้าวัตถุดิบจากต่างประเทศ ช่วยสนับสนุนเกษตรกรไทย โดยผู้ตรวจราชการ ได้เน้นย้ำให้โรงงานฯ มีการจัดการกากอุตสาหกรรมที่เกิดจากกระบวนการผลิต อาทิ กากขิง กากมะพร้าว ให้เป็นไปตามข้อกฎหมาย ไม่ส่งผลกระทบต่อชุมชนและสิ่งแวดล้อม โดยนำหลักการของ BCG มาประยุกต์ใช้ ซึ่งโรงงานฯ สามารถนำกากของเสียดังกล่าว มาใช้เป็นวัตถุดิบในการทำเชื้อเพาะเห็ดให้แก่เกษตรกรในชุมนุมรอบโรงงานฯ ซึ่งจะเป็นการสร้างอาชีพและเพิ่มรายได้ให้แก่เกษตรกรหรือชุมชนรอบโรงงานต่อไป อีกทั้ง ยังแนะนำให้ใช้พลังงานสะอาด เช่น การติดตั้งระบบโซล่าเซลล์บนหลังคา (solar roof)
21 กุมภาพันธ์ พ.ศ. 2566 เวลา 09.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และนายอานันท์ ฟักสังข์ อุตสาหกรรมจังหวัดราชบุรี พร้อมด้วยข้าราชการเจ้าหน้าที่สำนักงานอุตสาหกรรมจังหวัดราชบุรี (สอจ.ราชบุรี) ลงพื้นที่ตรวจติดตามผลการแก้ปัญหาความเดือดร้อนของประชาชน จากการประกอบกิจการของ บริษัท แวกซ์ กาเบ็จ รีไซเคิล เซ็นเตอร์ จำกัด ซึ่ง สอจ.ราชบุรี ร่วมกับ กรมโรงงานอุตสาหกรรม เข้าประเมินกากอุตสาหกรรมและของเสียวัตถุอันตรายที่ตกค้างในพื้นที่ของบริษัทฯ เมื่อวันที่ 15 กุมภาพันธ์ 2566 ที่ผ่านมา เพื่อเป็นการเตรียมความพร้อมในการประเมินราคากลาง และการจัดทำร่างขอบเขตการจ้าง (TOR) หากได้รับการจัดสรรงบประมาณจากภาครัฐ ทั้งนี้ ได้สั่งการ สอจ.ราชบุรี เร่งรัดจัดการกากอุตสาหกรรมที่ตกค้าง ให้เป็นไปตามข้อกฎหมาย เพื่อลดผลกระทบต่อชุมชน และสิ่งแวดล้อมในพื้นที่
ต่อมาเวลา 13.30 น. คณะผู้ตรวจฯ ทาวัน ได้ลงพื้นที่ตรวจเยี่ยม โรงโอ่งรัตนโกสินทร์ 1 ประกอบกิจการผลิตเครื่องปั้นดินเผา โดยมีผู้แทนสมาคมเครื่องเคลือบจังหวัดราชบุรี ให้การต้อนรับ ผลิตภัณฑ์ดังกล่าวส่งจำหน่ายทั้งในและต่างประเทศ และมีการใช้แรงงานจากชุมชนในพื้นที่ สร้างงานและรายได้ ที่ผ่านมาได้รับคำแนะนำจากกระทรวงอุตสาหกรรม ในการปรับปรุงเตาเผาโอ่ง (เตามังกร) เพื่อลดปัญหาการเกิดควัน ฝุ่นละอองขนาดเล็ก
ทั้งนี้ ผู้ประกอบการมีความประสงค์พัฒนาผลิตภัณฑ์เครื่องเคลือบ เพื่อสร้างความสามารถในการแข่งขัน และตอบสนองความต้องการของผู้บริโภค ที่ต้องการสินค้ามีความสวยงาม โดดเด่น สามารถเป็นของฝากของที่ระลึก ซึ่งเป็นอัตลักษณ์ของจังหวัดราชบุรี และช่วยส่งเสริมอุตสาหกรรมท่องเที่ยวเชิงวัฒนธรรม โดยได้มอบหมาย สอจ.ราชบุรีประสานหน่วยงานที่เกี่ยวข้อง ส่งเสริมผู้ประกอบการรายดังกล่าวอย่างต่อเนื่องให้มีความยั่งยืนต่อไป
วันพุธที่ 22 กุมภาพันธ์ 2566
22/02/2566
​Cabinet approves delay on imposing Euro 5 emission standard on new vehicles
​Cabinet approves delay on imposing Euro 5 emission standard on new vehicles
February 21, 2023, Deputy Government Spokesperson Ratchada Thanadirek disclosed that the cabinet approved the delay in imposing Euro 5 emission standard on newly manufactured vehicles, to be adopted as part of the Government’s action plan to drive the national agenda “solving the problem of particulate pollution”. The delay is made from the year 2021 to January 1, 2024 due to the spread of COVID-19 pandemic which has hindered private sector’s manufacturing plan and their compliance with the enforcement of Euro 5 emission standard in 2021. The cabinet also assigned Ministry of Industry to finalize the plan to impose Euro 6 emission standard on newly manufactured vehicles so that vehicle manufacturers will have time to prepare for the enforcement without impacting their operation plan.
Enforcement postponement of Euro 5 emission standard will practically allow the private sector to be ready for full compliance. Some of them have already manufactured new cars in accordance with the Euro 5 emission standard, while others are in the middle of revamping their manufacturing process. As for the incentives, Ministry of Finance has announced excise tax cut for passenger pickup vehicles that emit less than 0.0005 g./km of particulate matters (PM). Additionally, Ministry of Energy also made an announcement on gasoline quality equivalent to the Euro 5 standard.
According to the Deputy Government Spokesperson, Euro emission standard is the vehicle emission standard for pollution from the use of new vehicles in the European Union. Euro 1 emission standard came into force in 1992 in Europe. Thailand adopted Euro 1 emission standard in 1998, and continues to elevate the standard over the years to the currently-imposed Euro 4 in 2012. Euro 5 and 6 will further limit nitrogen oxide (NOx) and hydrocarbon (HC) emission, and put in place a particulate number standard (PN).
วันพุธที่ 22 กุมภาพันธ์ 2566
​Department of Consular Affairs to open new Legalization Office at MBK Center on March 1
​Department of Consular Affairs to open new Legalization Office at MBK Center on March 1
February 22, 2023, Deputy Government Spokesperson Traisuree Taisaranakul disclosed that the Department of Consular Affairs, Ministry of Foreign Affairs is set to open a new Office of Legalization, which will be located next to its Pathum Wan Passport Office at 5th floor, MBK Center, Bangkok, from March 1, 2023 onward. The newly launched office will provide full legalization services to both Thais and foreigners in the inner Bangkok area.
With the opening of the new office in MBK Center, Legalization Office at MRT Khlong Toei will be permanently closed from February 25, 2023 onward. The last day of service provision and return of legalized documents at MRT Khlong Toei will be February 22 and 24 respectively. After February 24, the documents can be picked up at the new office in MBK.
Pathum Wan Legalization Office will be situated at the MBK Center Bangkok, 5th Floor, Zone A (No. 5A-12 and 5A-13). Services will be provided Monday - Friday (except public holidays), from 10.00 a.m. - 16.30 p.m. For further detail, please call: 08 3530 9126.
วันพุธที่ 22 กุมภาพันธ์ 2566
22/02/2566
สำนักงานสลากกินแบ่งรัฐบาลพร้อมออกสลากสัญจร งวดวันที่ 1 มีนาคม 2566 นี้ ที่จังหวัดชุมพร
สำนักงานสลากกินแบ่งรัฐบาลออกรางวัลงวดวันที่ 1 มีนาคม 2566 นี้ สำนักงานสลากกินแบ่งรัฐบาลจะเดินทางไปออกรางวัลสลากสัญจร ณ ห้องแกรนด์บอลรูม โรงแรม ลอฟท์ มาเนีย บูติค โฮเทล อำเภอเมืองชุมพร จังหวัดชุมพร
พันโท หนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยต่อผู้สื่อข่าวว่าในการออกรางวัลงวดวันที่ 1 มีนาคม 2566 นี้ สำนักงานสลากกินแบ่งรัฐบาลจะเดินทางไปออกรางวัลสลากสัญจร ณ ห้องแกรนด์บอลรูม โรงแรม ลอฟท์ มาเนีย บูติค โฮเทล อำเภอเมืองชุมพร จังหวัดชุมพร เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทำการหลอกลวงต้มตุ๋น ผ่านทางสังคมออนไลน์และการส่งจดหมายแอบอ้างว่าสามารถให้ตัวเลขที่จะออกรางวัลได้ สำหรับการออกรางวัลครั้งนี้ ผู้ว่าราชการจังหวัดชุมพรให้เกียรติเป็นประธานกรรมการออกรางวัล รวมทั้งข้าราชการระดับสูง ผู้นำชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล โดยจะเชิญข้าราชการหรือบุคลากรของจังหวัดร่วมทำหน้าที่หมุนวงล้อสลับกับพนักงานหมุนวงล้อของสำนักงานสลากกินแบ่งรัฐบาลด้วย โดยการออกรางวัลเป็นไปตามมาตรฐานสากล โปร่งใส ตรวจสอบได้ทุกขั้นตอน ทั้งนี้ การออกรางวัลได้ดำเนินการตามมาตรการในการป้องกันโควิด-19 ของรัฐบาล อย่างเคร่งครัด ด้วยการทำความสะอาดสถานที่ด้วยน้ำยาฆ่าเชื้อและแอลกอฮอล์ มีการตรวจวัดอุณหภูมิคณะกรรมการออกรางวัล บุคลากร สื่อมวลชน และผู้ที่เกี่ยวข้องทุกท่าน การรักษาระยะห่างระหว่างบุคคล รวมทั้งให้สวมหน้ากากอนามัยตลอดเวลาที่อยู่ในพื้นที่ สำหรับประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนำบัตรประจำตัวประชาชนแสดงในวันดังกล่าวด้วย และขอความร่วมมือปฏิบัติตามมาตรการป้องกันการแพร่ระบาดของโรคติดเชื้อโควิด-19 อย่างเคร่งครัด นอกจากนี้ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์อมรินทร์ ทีวี ตั้งแต่เวลา 13.50 น. เป็นต้นไป
- สถานีโทรทัศน์ไทยรัฐทีวี ตั้งแต่เวลา 14.00 น. เป็นต้นไป
- LINE TODAY ตั้งแต่เวลา 14.30 น. เป็นต้นไป
- เว็บไซต์สำนักงานสลากกินแบ่งรัฐบาล www.glo.or.th ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
ผู้อำนวยการสำนักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สำนักงานสลากกินแบ่งรัฐบาลยังได้จัดกิจกรรมการช่วยเหลือสังคม (CSR) ในวันที่ 28 กุมภาพันธ์ 2566 โดยจัดกิจกรรมจัดเลี้ยงอาหารกลางวันเด็กที่โรงเรียนชุมพรปัญญานุกูล อำเภอปะทิว จังหวัดชุมพร อีกด้วย สำนักงานสลากกินแบ่งรัฐบาลจึงขอเชิญประชาชนชาวจังหวัดชุมพรและจังหวัดใกล้เคียง ร่วมชมการออกรางวัลสลากสัญจรครั้งนี้ได้ในวันที่ 1 มีนาคม 2566 รวมทั้งติดตามความเคลื่อนไหวและภารกิจที่น่าสนใจของสำนักงานสลากกินแบ่งรัฐบาล ได้ที่ www.glo.or.th
วันพุธที่ 22 กุมภาพันธ์ 2566
22/02/2566
​รับ 3,000 บาท! เมื่อแจ้งเบาะแสเด็กแว้นแข่งรถจนจับกุมได้ ถ่ายภาพ-คลิปเป็นหลักฐาน แจ้ง 191, 1599, หรือเฟสบุ๊คศูนย์โซเชียลมีเดีย ศปก.ตร.
​รับ 3,000 บาท! เมื่อแจ้งเบาะแสเด็กแว้นแข่งรถจนจับกุมได้ ถ่ายภาพ-คลิปเป็นหลักฐาน แจ้ง 191, 1599, หรือเฟสบุ๊คศูนย์โซเชียลมีเดีย ศปก.ตร.
วันที่ 22 กุมภาพันธ์ 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลตระหนักและให้ความสำคัญในการแก้ไขปัญหาการแข่งรถในทางโดยไม่ได้รับอนุญาตของเด็กและเยาวชน อันเป็นปัญหาที่สร้างอุบัติเหตุบนท้องถนน เกิดความไม่ปลอดภัยต่อผู้ใช้รถใช้ถนน และสร้างความเดือดร้อนรำคาญให้แก่ประชาชนในชุมชนและสังคม มุ่งหวังให้ทุกภาคส่วนมีส่วนร่วมแก้ไขปัญหาดังกล่าว
นางสาวรัชดา กล่าวว่า สำนักงานตำรวจแห่งชาติ เปิดให้ประชาชนมีส่วนร่วมในการแจ้งข้อมูลหรือเบาะแสการแข่งรถในทาง เมื่อพบเห็นเหตุการณ์ เช่น การแข่งรถในทางโดยไม่ได้รับอนุญาต ขับรถโดยไม่คำนึงถึงความปลอดภัยหรือความเดือดร้อนของผู้อื่น หรือรู้ตัวผู้จัด ผู้สนับสนุนหรือส่งเสริมให้มีการแข่งรถ ให้ประชาชนบันทึกภาพและคลิปด้วยตนเองพร้อมข้อมูลรายละเอียดแล้วแจ้งผ่าน 3 ช่องทาง คือ ศูนย์ 191 สายด่วน 1599 หรือเพจเฟซบุ๊คศูนย์โซเชียลมีเดีย ศปก.ตร. (ส่งข้อมูล inbox )
"สำหรับข้อมูลที่ได้รับแจ้งจากประชาชนสามารถนำไปสู่การจับกุมผู้กระทำความผิดการแข่งรถในทางได้ ผู้แจ้งจะได้รับค่าตอบแทน รายละ 3,000 บาท โดยโอนเงินเข้าบัญชีผู้แจ้ง ทั้งนี้ ปัจจุบันมีประชาชนที่ให้ข้อมูลหรือเบาะแสได้รับค่าตอบแทนแล้ว จำนวน 23 ราย เป็นเงิน 69,000 บาท" นางสาวรัชดา กล่าว
วันพุธที่ 22 กุมภาพันธ์ 2566
22/02/2566
​โฆษกรัฐบาลเผย หน่วยงานภาครัฐ-เอกชน บูรณาการความร่วมมือแข็งขัน เดินหน้าขยายตลาดส่งออกไป UAE สำเร็จ
เชื่อเพิ่มมูลค่าส่งออกไทย ปี 2566 กว่า 3 หมื่นล้านบาท พร้อมขยาย FTA ตลาดใหม่
วันนี้ (22 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยต่อกรณีความสำเร็จของรัฐบาลซึ่งสามารถจับคู่ทางธุรกิจสร้างมูลค่ากว่า 1,330 ล้านบาท และจัดตั้งสภาธุรกิจไทยกับ UAE เพิ่มมูลค่าการส่งออกให้ประเทศในปี 2566 เพิ่มขึ้นมากกว่า 30,000 ล้านบาท
จากนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการเพิ่มตลาดระหว่างประเทศสร้างโอกาสให้เศรษฐกิจไทย ซึ่งกระทรวงพาณิชย์และภาคเอกชน บูรณาการความร่วมมือเมื่อช่วงต้นเดือนกุมภาพันธ์ที่ผ่านมา ได้หารือเพื่อขยายตลาดส่งออกสินค้าไทยกับภาครัฐและภาคเอกชนสหรัฐอาหรับเอมิเรตส์ ณ เมืองดูไบ ประเทศสหรัฐอาหรับเอมิเรตส์ (UAE)
ทั้งนี้ นายกรัฐมนตรี รับทราบผลการดำเนินงานดังกล่าว พร้อมทั้งขอบคุณหน่วยงานที่เกี่ยวข้องที่ร่วมกันผลักดันความร่วมมือทางเศรษฐกิจระหว่างไทยกับ UAE จนประสบความสำเร็จ เห็นผลลัพธ์เป็นรูปธรรม ขยายตลาดส่งออกสินค้าไทย เพิ่มมูลค่าทางเศรษฐกิจให้ประเทศจำนวนมหาศาล และเป็นโอกาสขยายความร่วมมือไปยังกลุ่มคณะมนตรีความร่วมมือรัฐประเทศอ่าวอาหรับ (Gulf Cooperation Council: GCC) อื่น ๆ ต่อไป
โฆษกประจำสำนักนายกรัฐมนตรี กล่าวเพิ่มเติมว่า ในการเดินหน้าขยายความร่วมมือดังกล่าว ภาคเอกชนไทยกับ UAE สามารถลงนามสัญญาซื้อขายจริงรวมมูลค่ากว่า 1,330 ล้านบาท โดยเป็นการจับคู่เซ็นสัญญา 5 คู่ ในกลุ่มธุรกิจเกี่ยวกับอาหาร สุขภัณฑ์ ชิ้นส่วนยานยนต์ และเมลามีน นอกจากนี้ ทั้งสองฝ่ายได้มีการลงนามเพื่อจัดตั้งสภาธุรกิจไทยกับสหรัฐอาหรับเอมิเรตส์ ซึ่งมีความสำคัญอย่างยิ่งต่อการค้าการลงทุนระหว่างไทยกับ UAE ในอนาคต สร้างเม็ดเงินให้ประเทศ เพิ่มขึ้นประมาณ 30,000 ล้านบาท สำหรับปี 2566 และเป็นโอกาสขยายตลาดส่งออกไทยไปยังประเทศในตะวันออกกลางและกลุ่มประเทศอ่าวอาหรับมากขึ้น ผ่านความร่วมมือกับ UAE ในการเป็นประตูเชื่อมโยงการค้าการลงทุนไปยังประเทศอื่นในภูมิภาค
“นายกรัฐมนตรีขอบคุณหน่วยงานที่เกี่ยวข้องที่ดำเนินการตามนโยบายของรัฐบาลในการขยายตลาดส่งออกไทยอย่างต่อเนื่อง ช่วยเพิ่มมูลค่าทางเศรษฐกิจให้ประเทศ พร้อมสั่งการเดินหน้าหาตลาดที่มีศักยภาพใหม่ ๆ เพิ่มเติม โดยเฉพาะตลาดส่งออกผ่านความตกลงการค้าเสรี (FTA) ซึ่งสร้างรายได้ให้กับประเทศมหาศาล โดยขอให้หน่วยงานที่เกี่ยวข้องเร่งสรุปผลการเจรจา FTA ที่ค้างอยู่ให้สำเร็จ และเปิดการเจรจา FTA กับคู่ค้าใหม่ที่มีศักยภาพ นอกจากนี้ ผู้ประกอบการต้องให้ความสำคัญกับการพัฒนายกระดับสินค้าให้มีคุณภาพตามมาตรฐานสากลและสอดคล้องตามกระแสโลกด้วย ซึ่งจะช่วยเพื่อเพิ่มโอกาสทางการค้าให้กับสินค้าไทย และเพิ่มศักยภาพการแข่งขันของไทยท่ามกลางความท้าทายเศรษฐกิจโลก” นายอนุชาฯ กล่าว
วันพุธที่ 22 กุมภาพันธ์ 2566
22/02/2566
หัวหน้าผู้ตรวจฯ ตรวจเยี่ยมโรงงานผลิตยางแท่งเมืองยโสธร
หัวหน้าผู้ตรวจฯ เข้าเยี่ยมชม บริษัท ไทยฮั้วยางพารา จำกัด (มหาชน) โรงงานผลิตยางแท่ง สาขายโสธร
เมื่อวันที่ 21 กุมภาพันธ์ 2566 เวลา 17.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมคณะนำโดย นายชาติศักดิ์ จันทร์สุคนธ์ อุตสาหกรรมจังหวัดยโสธร หัวหน้ากลุ่มและเจ้าหน้าที่ฯ เข้าเยี่ยมชม บริษัท ไทยฮั้วยางพารา จำกัด (มหาชน) สาขายโสธร ซึ่งเป็นโรงงานผลิตยางแท่ง STR 20 ใช้เป็นวัตถุดิบตั้งต้นของยางรถยนต์ พื้นรองเท้า ยางวัสดุกันกระแทก ฯลฯ
บริษัทดังกล่าวมีการจ้างงานแรงงานประมาณ 200 คน เน้นการจ้างงานจากแรงงานในพื้นที่บริเวณโดยรอบ และได้ตรวจเยี่ยมระบบบำบัดอากาศ และระบบบำบัดน้ำเสียของโรงงานฯ ที่ตั้งอยู่ใน ต.ตาดทอง อ.เมือง จ.ยโสธร
วันพุธที่ 22 กุมภาพันธ์ 2566
22/02/2566
รัฐมนตรีว่าการกระทรวงยุติธรรม ลุยเองรับเรื่องชาวอุบล ร้องถูก ผญบ. โกงที่ดินแอบเอาโฉนดไปจำนองแล้วเบี้ยวหนี้จนถูกตามยึด สั่ง ดีเอสไอ-สยจ. ลงพื้นที่ช่วยด่วน
รัฐมนตรีว่าการกระทรวงยุติธรรม ลุยเองรับเรื่องชาวอุบล ร้องถูก ผญบ. โกงที่ดินแอบเอาโฉนดไปจำนองแล้วเบี้ยวหนี้จนถูกตามยึด สั่ง ดีเอสไอ-สยจ. ลงพื้นที่ช่วยด่วน ประสานบังคับคดีชะลอยึดที่ดิน พร้อมให้กองทุนยุติธรรมจัดหาทนายสู้คดี
เมื่อเวลา 12.00 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม รับเรื่องร้องเรียนและพูดคุยกับตัวแทนกลุ่มชาวบ้าน อ.สว่างวีระวงศ์ จ.อุบลราชธานี ที่เดือดร้อนจากปัญหาถูกฉ้อโกงที่ดิน โดยมี ว่าที่ ร.ต.ธนกฤต จิตรอารีย์รัตน์​ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม ร.ต.อ.วิษณุ ฉิมตระกูล รองอธิบดีกรมสอบสวนคดีพิเศษ นายษิทรา เบี้ยบังเกิด เลขาธิการมูลนิธิทีมงานทนายประชาชน และ นายกัณฐัศว์ พงศ์ไพบูลย์เวชย์ หรือกัน จอมพลัง
นายอมร ศรีตะคุ ตัวแทนชาวบ้านกล่าวว่า ที่ดินผืนนี้มีชาวบ้านอาศัยอยู่รวมกันกว่า 30 ราย โดยอยู่กันมานานประมาณ 50 ปีแล้ว โดยซื้อที่ดินจากผู้ใหญ่บ้านตั้งแต่ปี 2514 แต่ไม่มีสัญญาซื้อขาย เพราะเป็นที่ดินไม่มีโฉนด ต่อมาผู้ใหญ่บ้านกลับนำที่ดินนี้ไปออกโฉนดเป็นชื่อตัวเอง และนำไปจำนองกับนายทุนหลายราย แต่ไม่ชำระหนี้ ทำให้ที่ดินบางส่วนถูกยึดไปแล้ว และบางส่วนกำลังจะถูกยึด และมีการฟ้องร้องขับไล่ชาวบ้าน ซึ่งชาวบ้านบางรายก็ขอเช่าซื้อจากนายทุน แต่ก็มีราคามาก โดยวันนี้ทุกคนเดือดร้อน กินไม่ได้นอนไม่หลับ เพราะกลัวจะถูกไล่ที่ จนไม่มีที่อยู่
นายสมศักดิ์ กล่าวว่า ตนจะให้ กรมสอบสวนคดีพิเศษ ร่วมกับสำนักงานยุติธรรมจังหวัดอุบลราชธานี ลงพื้นที่อย่างเร่งด่วนเพื่อตรวจสอบในเรื่องนี้ ว่าเข้าข่ายฉ้อโกงประชาชนหรือไม่ อย่างไร และให้กองทุนยุติธรรม จัดหาทนายความเพื่อช่วยชาวบ้านในการสู้คดี ส่วนที่มีการฟ้องร้องยึดที่ดินกัน ก็ให้ประสานไปยังกรมบังคับคดีเพื่อชะลอเอาไว้ก่อน เรื่องนี้เป็นความทุกข์ของชาวบ้าน หากเรื่องไหนทำได้ก็ให้ทำเลย หากเรื่องไหนทำไม่ได้ก็ประสานกับหน่วยงานที่เกี่ยวข้องเพื่อเร่งช่วยเหลือและหาทางออกอย่างเร่งด่วน
ทั้งนี้หลังที่นายสมศักดิ์ ได้ให้หน่วยงานต่างๆ เข้าช่วยเหลือ ชาวบ้านต่างดีใจที่มีความหวังในการที่จะได้ที่ดินของตัวเองกลับคืนมา และได้ขอถ่ายรูปคู่กับนายสมศักดิ์และคณะอีกด้วย
วันพุธที่ 22 กุมภาพันธ์ 2566
22/02/2566
ปลัดฯ ณัฐพล ต้อนรับผู้ตรวจการแผ่นดิน ในโอกาสศึกษาดูงานกระทรวงอุตสาหกรรม
ดร.ณัฐพล รังสิตพล ปลัดกระทรวงอุตสาหกรรม ต้อนรับ รองศาสตราจารย์อิสสรีย์ หรรษาจรูญโรจน์ ผู้ตรวจการแผ่นดิน และคณะ เนื่องในโอกาสศึกษาดูงานกระทรวงอุตสาหกรรม
เมื่อวันที่ 21 กุมภาพันธ์ 2565 ดร.ณัฐพล รังสิตพล ปลัดกระทรวงอุตสาหกรรม ต้อนรับ รองศาสตราจารย์อิสสรีย์ หรรษาจรูญโรจน์ ผู้ตรวจการแผ่นดิน และคณะ เนื่องในโอกาสศึกษาดูงานกระทรวงอุตสาหกรรม โดยมีนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม พร้อมด้วยผู้บริหารระดับสูงของกระทรวงอุตสาหกรรมเข้าร่วมด้วย ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
ปลัดกระทรวงอุตสาหกรรม ได้นำเสนอการดำเนินงานของกระทรวงอุตสาหกรรมที่เชื่อมโยงตามรัฐธรรมนูญ หมวด 5 หน้าที่ของรัฐแห่งรัฐธรรมนูญแห่งราชอาณาจักรไทย พุทธศักราช 2560 ทั้ง 13 ด้าน บนพื้นฐานของนโยบาย "MIND" ใช้ "หัว" และ "ใจ" ปั้นอุตสาหกรรมคู่ชุมชน เช่น การบังคับใช้กฎหมายในการกำกับดูแลโรงงานเหมืองแร่ กลไกในการบริหารจัดการงบประมาณ เชื่อมโยงความร่วมมือ “อาชีพดีพร้อม” กับกระทรวงต่าง ๆ นโยบายช่วยโควิด-19 : 90 วันทำทันที การสนับสนุนผู้ประกอบการเครื่องมือแพทย์ การดูแลผู้บริโภคผ่านสินค้าของผู้ประกอบการที่ได้รับเครื่องหมาย มอก. QR Code และ Eco Sticker รวมถึงระบบต่าง ๆ ได้แก่ การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ระบบรับเรื่องร้องเรียนออนไลน์ (I-DEE)และ ระบบทะเบียนลูกค้ากระทรวงอุตสาหกรรม เชื่อมโยงทุกหน่วยงานภายใต้สังกัดกระทรวงอุตสาหกรรมi-Industry เป็นต้น บนพื้นฐานของความสำเร็จ 4 มิติ ได้แก่ 1. ด้านธุรกิจ 2. ด้านชุมชนและสังคม 3. ด้านสิ่งแวดล้อม และ 4. ด้านการกระจายรายได้
นอกจากนี้ ผู้บริหารกระทรวง ยังได้ตอบข้อซักถามต่าง ๆ ที่ผู้ตรวจการแผ่นดินและคณะสอบถาม ซึ่งผู้ตรวจการแผ่นดินและคณะได้ชื่นชมการดำเนินงานของกระทรวงอุตสาหกรรม เนื่องจากมีความสอดคล้องและเชื่อมโยงกับรัฐธรรมนูญ หมวด 5 หน้าที่ของรัฐ ทั้งตามหน้าที่พื้นฐานของรัฐ และหน้าที่ของรัฐในการกำกับให้สิทธิของประชาชน เป็นสิ่ง “ฉันต้องได้” รวม 13 ด้านอีกด้วย
วันพุธที่ 22 กุมภาพันธ์ 2566
ปลัดดีอีเอส บรรยายพิเศษเรื่อง “คุณธรรม ในสังคมไร้พรมแดน”
ปลัดดีอีเอส บรรยายพิเศษเรื่อง “คุณธรรม ในสังคมไร้พรมแดน”
วันนี้ (22 ก.พ 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นวิทยากรพิเศษเรื่อง “คุณธรรม ในสังคมไร้พรมแดน” ในโครงการพัฒนาหลักสูตร Moral Community Towards Sustainable Development Forum จัดโดยศูนย์คุณธรรม (องค์การมหาชน) ร่วมกับ คณะสิ่งแวดล้อมมหาวิทยาลัยเกษตรศาสตร์ ณ สำนักบริการคอมพิวเตอร์ มหาวิทยาลัยเกษตรศาสตร์ บางเขน
___________________
วันพุธที่ 22 กุมภาพันธ์ 2566
ดีอีเอสร่วมประชุมความมั่นคงปลอดภัยไซเบอร์ ภายใต้การประชุม TELWG ครั้งที่ 66
ดีอีเอสร่วมประชุมความมั่นคงปลอดภัยไซเบอร์ ภายใต้การประชุม TELWG ครั้งที่ 66
วันที่ 20 ก.พ. 66 - นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ได้เข้าร่วมการประชุมกลุ่มกำกับด้านความมั่นคงปลอดภัยไซเบอร์ (Security and Trust Steering Group - STSG) ภายใต้การประชุมคณะทำงานเอเปคด้านโทรคมนาคมและสารสนเทศ ครั้งที่ 66 (APEC TELWG 66) โดยที่ประชุมกลุ่มกำกับ STG ได้มีการพิจารณารายละเอียดกิจกรรมและผลลัพธ์ที่คาดหวังของโครงการ ซึ่งข้อเสนอโครงการดังกล่าวของไทย ได้รับการตอบรับและสนับสนุนจากที่ประชุมกลุ่มกำกับ STG เป็นอย่างดี โดยได้มีการนำเสนอร่างข้อเสนอโครงการดังกล่าวต่อที่ประชุม APEC TELWG ครั้งที่ 66 เมื่อวานนี้ (21 ก.พ. 2566) และที่ประชุมได้ให้ความเห็นชอบและรับรองข้อเสนอโครงการ APEC Online Scams Exchange Forum ของไทยด้วย
อย่างไรก็ตาม การประชุมกลุ่มกำกับ STSG เป็นการประชุมที่มุ่งเน้นด้านการสร้างความเชื่อมั่นและความมั่นคงปลอดภัยไซเบอร์ เพื่อส่งเสริมความมั่งคั่งทางเศรษฐกิจดิจิทัลในภูมิภาคเอเชีย – แปซิฟิก โดยรองปลัดกระทรวงฯ ในฐานะหัวหน้าคณะผู้แทนไทย TELWG ได้นำเสนอร่างข้อเสนอโครงการ APEC Online Scams Exchange Forum ซึ่งโครงการดังกล่าว มีวัตถุประสงค์หลักเพื่อจัดเวทีเสวนาแลกเปลี่ยนข้อมูล ความรู้ และประสบการณ์ด้านนโยบายและกฎระเบียบข้อบังคับ เกี่ยวกับการป้องกันและการรับมือกับปัญหาการหลอกลวงผ่านสื่อออนไลน์ เพื่อส่งเสริมความร่วมมือและการทำงานร่วมกันระหว่างเขตเศรษฐกิจสมาชิกเอเปค ณ เมืองปาล์มสปริงส์ มลรัฐแคลิฟอร์เนีย สหรัฐอเมริกา
____________________
วันพุธที่ 22 กุมภาพันธ์ 2566
ดีอีเอส ถกร่วม JETRO Bangkok ผลักดันความร่วมมือด้านเศรษฐกิจดิจิทัลไทย – ญี่ปุ่น
ดีอีเอส ถกร่วม JETRO Bangkok ผลักดันความร่วมมือด้านเศรษฐกิจดิจิทัลไทย – ญี่ปุ่น
วันนี้(22ก.พ66)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ให้การต้อนรับMr. Kuroda Junประธานองค์การส่งเสริมการค้าต่างประเทศของญี่ปุ่น(Japan External Trade Organization: JETRO Bangkok)และหอการค้าญี่ปุ่น–กรุงเทพมหานคร(Japanese Chamber of Commerce, Bangkok: JCCB)เพื่อหารือและรายงานผลการสำรวจแนวโน้มทางเศรษฐกิจของบริษัทร่วมทุนญี่ปุ่นในประเทศไทยประจำครึ่งปีหลังพ.ศ. 2565
ในโอกาสนี้Mr. KURODA Junได้รายงานว่าในช่วงที่ผ่านมาไทยมีการพัฒนาโครงสร้างพื้นฐานด้านการสื่อสารดีขึ้นและได้ขอรับการสนับสนุนจากดีอีเอสในเรื่องรัฐบาลดิจิทัลโดยเฉพาะการให้บริการของหน่วยงานรัฐผ่านระบบออนไลน์การลดการใช้กระดาษการใช้ลายมือชื่ออิเล็กทรอนิกส์สอดรับนโยบายของรัฐบาลไทยในปัจจุบันที่มุ่งส่งเสริมและพัฒนาให้เป็นรัฐบาลอิเล็กทรอนิกส์และDigital IDเพื่อเป็นการอำนวยความสะดวกให้กับประชาชนไทยและชาวต่างชาติที่อาศัยอยู่ในไทยณห้องประชุมMDES 1ชั้น9สำนักงานปลัดกระทรวงดิจิทัลเพื่อเศรษฐกิจและสังคม
___________________
วันพุธที่ 22 กุมภาพันธ์ 2566
22/02/2566
โฆษกรัฐบาลเผยรัฐจ่ายเงินช่วยเหลือผู้ประสบภัยน้ำท่วม ปี 2565 แล้ว 553,795 ครัวเรือน เป็นเงิน 3,503 ล้านบาท โดยมติครม. ให้ขยายระยะเวลาช่วยเหลือให้แล้วเสร็จภายใน 90 วัน
โฆษกรัฐบาลเผยรัฐจ่ายเงินช่วยเหลือผู้ประสบภัยน้ำท่วม ปี 2565 แล้ว 553,795 ครัวเรือน เป็นเงิน 3,503 ล้านบาท โดยมติครม. ให้ขยายระยะเวลาช่วยเหลือให้แล้วเสร็จภายใน 90 วัน เพื่อให้เป็นไปตามหลักเกณท์ ครอบคลุม โปร่งใส และเป็นธรรมกับประชาชนผู้ประสบภัย
วันนี้ (22 ก.พ. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยความคืบหน้าในการดำเนินการให้ความช่วยเหลือผู้ประสบอุทกภัยในช่วงฤดูฝน ปี 2565 หลังการประชุมคณะรัฐมนตรีวานนี้ (21 กุมภาพันธ์ 2566) เห็นชอบอนุมัติขยายระยะเวลาดำเนินการช่วยเหลือผู้ประสบอุทกภัยในช่วงฤดูฝน ปี 2565 ในพื้นที่กรุงเทพมหานคร และ 66 จังหวัด โดยให้ความช่วยเหลือให้แล้วเสร็จภายใน 90 วัน ตั้งแต่วันที่ได้รับจัดสรรงบประมาณ (20 มีนาคม 2566) เพื่อให้ความช่วยเหลือเป็นไปตาม หลักเกณฑ์ เงื่อนไข และวิธีการจ่ายเงินช่วยเหลือที่กำหนดไว้ ให้ถูกต้อง ชัดเจนครอบคลุม โปร่งใส และเป็นธรรมกับประชาชนที่ประสบภัย
ทั้งนี้ กระทรวงมหาดไทย รายงานผลการดำเนินการช่วยเหลือผู้ประสบอุทกภัยในช่วงฤดูฝน ปี 2565 (ข้อมูล ณ 17 กุมภาพันธ์ 2566) คงเหลือผู้ประสบอุทกภัยที่มีผู้ยื่นคำร้องขอรับความช่วยเหลือในพื้นที่กรุงเทพมหานคร และ 56 จังหวัด รวมจำนวน 594,477 ครัวเรือน จากข้อมูลผู้ประสบอุทกภัยเบื้องต้น จำนวน 1,046,460 ครัวเรือน โดยกรมป้องกันและบรรเทาสาธารณภัยได้ส่งบัญชีรายชื่อครัวเรือนที่ขอรับความช่วยเหลือให้ธนาคารออมสิน และได้โอนจ่ายเงินให้แก่ผู้แก่ผู้ประสบภัย ในพื้นที่กรุงเทพมหานคร และ 55 จังหวัด รวมจำนวน 553,795 ครัวเรือน เป็นเงิน 3,503,555,000 บาท
อย่างไรก็ตาม ยังคงมีผู้ประสบอุทกภัยอยู่ในกระบวนการจ่ายเงินช่วยเหลืออีก 25,947 ครัวเรือน และคาดว่าจะต้องใช้งบประมาณเพื่อจ่ายเงินช่วยเหลือประมาณ 147,789,000 บาท ยังคงเหลือวงเงินที่ได้รับการจัดสรรเงินงบประมาณรายจ่าย งบกลาง จากสำนักงบประมาณราว 2,607,196,000 บาท
วันพุธที่ 22 กุมภาพันธ์ 2566
22/02/2566
รองปลัดฯ ณัฏฐิญาฯ เป็นประธานการจัดทำรายงานประจำปี สำนักงานปลัดกระทรวงอุตสาหกรรม ประจำปี 2565
การประชุมคณะทำงานพิจารณาการจัดทำแผนปฏิบัติราชการระยะ 5 ปี (2566- 2570) แผนปฏิบัติราชการรายปี และการจัดทำรายงานประจำปี สำนักงานปลัดกระทรวงอุตสาหกรรม (สปอ.) ครั้งที่ 1/2566
เมื่อวันที่ 21 กุมภาพันธ์ 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมคณะทำงานพิจารณาการจัดทำแผนปฏิบัติราชการระยะ 5 ปี (2566- 2570) แผนปฏิบัติราชการรายปี และการจัดทำรายงานประจำปี สำนักงานปลัดกระทรวงอุตสาหกรรม (สปอ.) ครั้งที่ 1/2566 โดยมี นางสาวณริดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมด้วยผู้บริหาร และเจ้าหน้าที่ส่วนกลาง และส่วนภูมิภาค เข้าร่วมประชุม ณ ห้องประชุมชุณหะวัณ ชั้น 3 อาคาร สปอ. และผ่านระบบ Zoom Meeting
โดย รสอ.รก.รปอ. ได้แนะนำให้การจัดทำรายงานประจำปีในปีนี้ มีความน่าสนใจมากยิ่งขึ้น ทั้งในด้านการกำหนด Theme ของหนังสือ การร้อยเรียง การจัดหมวดหมู่ และลำดับความสำคัญของเนื้อหา การออกแบบให้สวยงามและทันสมัย โดยขอให้นำเสนอรูปแบบออกนอกกรอบจากแนวความคิดเดิม ๆ เพื่อให้หนังสือมีความโดดเด่น น่าอ่าน และการสื่อสารได้อย่างมีประสิทธิภาพ พร้อมกันนี้ ได้ฝากให้สำนักงานอุตสาหกรรมจังหวัดนำเสนอผลการดำเนินงานจากพื้นที่ที่สะท้อนผลผลิต และผลลัพธ์ของการดำเนินการอย่างเป็นรูปธรรม เพื่อให้เห็นถึงความสำเร็จของโครงการที่สำนักงานปลัดกระทรวงอุตสาหกรรมได้ดำเนินการในปี 2565 ที่ผ่านมา นอกจากนี้ในด้านการประชาสัมพันธ์ควรมีการเผยแพร่รายงานประจำปีไปยังช่องทางต่าง ๆ เพื่อให้สาธารณชนได้รับทราบภารกิจ และสร้างภาพลักษณ์ให้กับกระทรวงอุตสาหกรรมมากยิ่งขึ้นต่อไป
วันพุธที่ 22 กุมภาพันธ์ 2566
22/02/2566
​รัฐบาลอยู่ระหว่างพิจารณาความช่วยเหลือชาวสวนยาง มอบ กยท.ทำรายละเอียดโครงการประกันรายได้ สินเชื่อหมุนเวียนผู้ประกอบการไม้ยางเสนอเข้า ครม.
​รัฐบาลอยู่ระหว่างพิจารณาความช่วยเหลือชาวสวนยาง มอบ กยท.ทำรายละเอียดโครงการประกันรายได้ สินเชื่อหมุนเวียนผู้ประกอบการไม้ยางเสนอเข้า ครม.
วันที่ 22 กุมภาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหมและรัฐบาลให้ความสำคัญกับการติดตามสถานการณ์ทั้งผลผลิตและราคาสินค้าเกษตรและมีมาตรการหรือแนวทางช่วยเหลือ ให้เกษตรมีระดับรายได้ที่สอดคล้องกับภาวะเศรษฐกิจ พร้อมกับมีมาตรการคู่ขนานเพื่อให้เกิดการดูแลสินค้าเกษตรแต่ละชนิดอย่างรอบด้าน
ล่าสุดรัฐบาลอยู่ระหว่างพิจารณาให้ความช่วยเหลือเกษตรกรชาวสวนยางซึ่งได้รับผลกระทบจากสถานการณ์ราคายางที่ปรับตัวลดลง ซึ่งสำนักงานคณะกรรมการเศรษฐกิจและสังคมแห่งชาติ(สศช.) ได้ระบุในรายงานภาวะเศรษฐกิจไตรมาส4/65 ถึงราคายางพาราที่ปรับตัวลดลงร้อยละ 13.7 โดยที่ประชุมคณะรัฐมนตรี(ครม.) เมื่อวันที่ 21 ก.พ. 66 ได้รับทราบตามที่กระทรวงเกษตรและสหกรณ์เสนอเกี่ยวกับการดำเนินการตามมติคณะกรรมการนโยบายยางธรรมชาติ (กนย.) ที่นายกรัฐมนตรีเป็นประธาน และมอบหมายให้การยางแห่งประเทศไทย(กยท.) จัดทำรายละเอียดเสนอให้ ครม. พิจารณาอนุมัติเพื่อดำเนินการตามขั้นตอนต่อไป
น.ส.ไตรศุลี กล่าวว่า การดำเนินการตามมติ กนย. ประกอบด้วย โครงการประกันรายได้เกษตรกรชาวสวนยาง ระยะที่ 4 โดยเป็นการประกันรายได้ให้ชาวสวนยางที่ขึ้นทะเบียนและแจ้งข้อมูลพื้นที่กับ กยท. ภายในวันที่ 30 มิ.ย. 2565 จำนวน 1,604,379 ราย แบ่งเป็น เจ้าของสวน ผู้เช่า ผู้ทำ 1,372,865 ราย และคนกรีดยาง 231,514 ราย โดยเป็นสวนยางอายุ 7 ปีขึ้นไปที่เปิดกรีดแล้ว พื้นที่รวม 18.18 ล้านไร่ ระยะเวลาประกันรายได้ 2 เดือน (ต.ค. – พ.ย.2565) ภายใต้กรอบงบประมาณรวม 7,643 ล้านบาท
พร้อมกันนี้มีโครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่ 2วงเงิน 20,000 ล้านบาท ระยะเวลาดำเนินการของโครงการ 2 ปี โดยโครงการนี้รัฐบาลจะช่วยแบ่งเบาภาระผู้ประกอบการโดยการชดเชยดอกเบี้ย ตามโครงการฯ 1 ปี โดยชดเชยไม่เกินร้อยละ 3 ต่อปี
น.ส.ไตรศุลี กล่าวว่า ครม.ยังได้รับทราบถึงกรณีที่รัฐอิลลินอยส์ สหรัฐฯ ได้มีการบังคับใช้กฎหมายห้ามใช้ถุงมือยางลาเท็กซ์ในกลุ่มธุรกิจบริการอาหาร และกลุ่มการให้บริการทางการแพทย์ ซึ่งเรื่องนี้ กนย.ได้มอบหมายกระทรวงเกษตรฯ โดย กยท. กระทรวงพาณิชย์ กระทรวงอุตสาหกรรม ร่วมกับหน่วยงานที่เกี่ยวข้อง เพื่อดำเนินการแก้ไขปัญหาในเรื่องนี้ โดยเร่งด่วน
รวมถึงรับทราบความคืบหน้าของแผนปฏิบัติการด้านยางพารา พ.ศ. 2566-80 (ระยะ 15 ปี) ซึ่งจะเป็นแผนที่เป็นกรอบการพัฒนายางพาราอย่างรอบด้าน โดย กยท. อยู่ระหว่างการปรับปรุงแผนละจะเริ่มนำแผนไปสู่การปฏิบัติตั้งแต่ปี 66 เป็นต้นไป
วันพุธที่ 22 กุมภาพันธ์ 2566
22/02/2566
“ธนกร” ลุย อีสาน นายกฯ มอบขับเคลื่อนขอนแก่น Smart City ผลักดันภาคอุตสาหกรรมรถไฟฟ้ารางเบา ร่วมกิจกรรม สื่อสารสร้างสรรค์ รัฐ-ประชาชน เน้นย้ำรัฐบาลมุ่งกระจายความเจริญสู่ภูมิภาค
“ธนกร” ลุย อีสาน นายกฯ มอบขับเคลื่อนขอนแก่น Smart City ผลักดันภาคอุตสาหกรรมรถไฟฟ้ารางเบา ร่วมกิจกรรม สื่อสารสร้างสรรค์ รัฐ-ประชาชน เน้นย้ำรัฐบาลมุ่งกระจายความเจริญสู่ภูมิภาคและท้องถิ่น
วันนี้ (22 กุมภาพันธ์ 2566) นายธนกร วังบุญคงชนะ รัฐมนตรีประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ตนลงพื้นที่ตรวจราชการ จังหวัดขอนแก่น ในวันพรุ่งนี้ (23 กุมภาพันธ์ 2566) โดยมีกำหนดการ ในช่วงเช้าจะตรวจติดตามความสำเร็จบริหารจัดการเมืองอัจฉริยะ (Smart City) ของเทศบาลนครขอนแก่น ณ โรงเรียนอนุบาลสาธิตเทศบาลนครขอนแก่น ต่อจากนั้นจะเดินทางไปยัง มหาวิทยาลัยเทคโนโลยีราชมงคลอีสาน วิทยาเขตขอนแก่น เพื่อติดตามความคืบหน้าโครงการระบบรถไฟรางเบา “แทรมน้อย” ซึ่งเป็นรถไฟฟ้ารางเบาต้นแบบขบวนแรกที่เป็นฝีมือการศึกษาวิจัยออกแบบโดยคนไทย
ส่วนในช่วงบ่ายรัฐมนตรีประจำสำนักนายกรัฐมนตรีจะเดินทางไปยัง ศาลากลางจังหวัดขอนแก่น เพื่อร่วมกิจกรรม สื่อสารสร้างสรรค์ รัฐ-ประชาชน ในตอน “มองอีสาน ผ่าน NBT” ซึ่งจะเป็นการเปิดพื้นที่รับฟังปัญหาของชาวบ้านที่สะท้อนมาสู่ภาครัฐ เพื่อให้ได้รับการแก้ปัญหาอย่างตรงจุด
“จังหวัดขอนแก่นเป็นจังหวัดที่มีศักยภาพสูง เป็นจุดศูนย์กลางหรือจุดภูมิศาสตร์สำคัญ ซึ่งท่านนายกฯ ให้ความสำคัญเป็นอย่างมากในการขับเคลื่อน ให้เป็นเมืองหลักของภูมิภาค ซึ่งขอนแก่นเป็นเมืองต้นแบบในการพัฒนาด้านต่าง ๆ อาทิ Smart City และ Mice Smart City โดยที่ผ่านมา รัฐบาลได้พยายามขับเคลื่อนให้เกิดการพัฒนาในหลาย ๆ มิติ เพื่อรองรับการเติบโตทั้งด้านการคมนาคมและโลจิสติกส์ระบบราง อากาศยานและโครงข่ายถนน ทั้งนี้ก็เพื่อยกระดับคุณภาพชีวิต กระจายความเจริญสู่พื้นที่ และลดความเหลื่อมล้ำ” นายธนกร กล่าว
วันพุธที่ 22 กุมภาพันธ์ 2566
กรมการขนส่งทางราง ลงพื้นที่ติดตามความคืบหน้างานก่อสร้างรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
.....
วันนี้ (22 กุมภาพันธ์ 2566) นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคมพร้อมด้วยเจ้าหน้าที่ กรมการขนส่งทางราง (ขร.) ลงพื้นที่ติดตามงานก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) หรือ สายสีม่วงใต้ เพื่อติดตามความก้าวหน้างานก่อสร้าง การบริหารจัดการจราจรบริเวณพื้นที่ก่อสร้าง มาตรการลดผลกระทบสิ่งแวดล้อม พร้อมทั้งมาตรการป้องกันอุบัติเหตุจากการก่อสร้างการลงพื้นที่ครั้งนี้ ขร. ได้รับฟังการบรรยายสรุปการดำเนินการก่อสร้างโครงการ โดยรถไฟฟ้าสายม่วงใต้นี้ มีระยะทาง 23.63 กิโลเมตร จำนวน 17 สถานี แบ่งเป็น
1. โครงสร้างทางวิ่งใต้ดิน ระยะทาง 14.29 กิโลเมตร สถานีใต้ดิน 10 สถานี ได้แก่ สถานีรัฐสภา สถานีศรีย่าน สถานีวชิรพยาบาล สถานีหอสมุดแห่งชาติ สถานีบางขุนพรหม สถานีอนุสาวรีย์ประชาธิปไตย สถานีสามยอด สถานีสะพานพุทธ สถานีวงเวียนใหญ่ สถานีสำเหร่
2. โครงสร้างทางวิ่งยกระดับ ระยะทาง 9.34 กิโลเมตร สถานียกระดับ 7 สถานี ได้แก่ สถานีดาวคะนอง สถานีบางปะแก้ว สถานีบางปะกอก สถานีประชาอุทิศ สถานีราษฎร์บูรณะ สถานีพระประแดง และ สถานีครุใน
อีกทั้ง สามารถเชื่อมต่อการเดินไปยังรถไฟฟ้าสายอื่น ๆ ประกอบด้วย
1.สถานีอนุสาวรีย์ประชาธิปไตย เชื่อมต่อสถานีอนุสาวรีย์ประชาธิปไตยของรถไฟฟ้าสายสีส้ม (ช่วงศูนย์วัฒนธรรม - บางขุนนนท์)
2. สถานีสามยอด เชื่อมต่อสถานีสามยอดของสายสีน้ำเงิน ช่วงหัวลำโพง - บางแค (หลักสอง)
3.สถานีวงเวียนใหญ่ เชื่อมกับสถานีวงเวียนใหญ่ของสายสีเขียว (ช่วงสนามกีฬาแห่งชาติ - บางหว้า) และสถานีวงเวียนใหญ่ของรถไฟทางไกลสายแม่กลอง รวมทั้งมีอาคารจอดแล้วจร (Park & Ride) 2 แห่ง ที่สถานีบางปะกอกและสถานีราษฎร์บูรณะ สามารถรองรับได้ประมาณ 1,700 คัน โดยสัญญางานโยธา แบ่งออกเป็น 6 สัญญา ได้แก่
สัญญาที่ 1 ช่วงเตาปูน - หอสมุดแห่งชาติ
สัญญาที่ 2 ช่วงหอสมุดแห่งชาติ - ผ่านฟ้า
สัญญาที่ 3 ผ่านฟ้า - สะพานพุทธ
สัญญาที่ 4 สะพานพุทธ - ดาวคะนอง
สัญญาที่ 5 ดาวคะนอง - ครุใน
สัญญาที่ 6 งานระบบราง ปัจจุบัน
ปัจจุบันมีความคืบหน้างานโยธาในภาพรวม ณ เดือนกุมภาพันธ์ 2566 คิดเป็นร้อยละ 6.50
นอกจากการบรรยายสรุปแล้ว คณะ ขร. ยังได้ลงสำรวจความคืบหน้าสถานีใต้ดิน ได้แก่ สถานีรัฐสภา สถานีวชิรพยาบาล สถานีหอสมุดแห่งชาติ สถานีสะพานพุทธ สถานีวงเวียนใหญ่ และสถานียกระดับที่สถานีครุใน จากการสำรวจในครั้งนี้ พบปัญหาและอุปสรรคในการก่อสร้างโครงการรถไฟฟ้าสายสีม่วง ส่วนใหญ่เป็นเรื่องการบริหารจัดการจราจรบริเวณพื้นที่ก่อสร้าง ซึ่งทางการรถไฟฟ้าขนส่งมวลชนแห่งประเทศไทยได้ประสานกับกรุงเทพมหานครและกองบัญชาการตำรวจนครบาล เพื่ออำนวยความสะดวกในการสัญจรผ่านพื้นที่ก่อสร้าง รวมทั้งกำชับให้ผู้รับสัมปทานปฏิบัติตามมาตรฐานสิ่งแวดล้อมและความปลอดภัยเพื่อป้องกันอุบัติเหตุที่อาจเกิดจากการก่อสร้าง และอาจส่งผลกระทบต่อประชาชนผู้สัญจรบนท้องถนน โดยโครงการรถไฟสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) คาดว่าจะเปิดให้บริการได้ในช่วงปี พ.ศ. 2570